Δημοκρίτειο Πανεπιστήμιο Θράκης

Τμήμα Πολιτικής Επιστήμης (Κομοτηνή)

Μάθημα: Πολιτική Επικοινωνία

Εαρινό Εξάμηνο 2024-2025

Διδάσκων- Πασχαλίδης Παναγιώτης

Κομοτηνή, 18.3.2025

Θέμα

Βασικός σκοπός της άσκησης είναι να αναγνωρίσετε διαφορετικά είδη πλαισίωσης (framing) που εφαρμόζουν διαφορετικά ΜΜΕ σε ζητήματα της επικαιρότητας.

Διασάφηση στοιχείων της άσκησης:

Είναι απαραίτητα να ξαναδείτε την παρουσίαση 2 που αναφέρεται στο framing.

Σας προτείνω την εξής ομάδα ΜΜΕ (ιστότοποι): Ριζοσπάστης, Αυγή Εφημερίδα των Συντακτών, Νέα, Βήμα, Καθημερινή, Πρώτο Θέμα, Δημοκρατία, Liberal.gr, Capital.gr, TVXS, NEWS247, iefimerida….

Η λογική είναι να επιλέξετε τουλάχιστο 2 μέσα διαφορετικής κατεύθυνσης, π.χ. Ριζοσπάστης- Καθημερινή, Νέα- Δημοκρατία, Αυγή- Πρώτο θέμα και να μελετήσετε τους τρόπους πλαισίωσης για το ίδιο θέμα.

Σας προτείνω ενδεικτικά 3 θέματα της επικαιρότητας: ο ανασχηματισμός, η πρόταση δυσπιστίας (το αποτέλεσμα), οι τελευταίες δημοσκοπήσεις.

Μπορείτε να δείτε 1 θέμα, μπορείτε και 2.

Θα μαζέψετε 3-4 άρθρα που δημοσιεύει το μέσο για το θέμα και θα αναλύσετε τους τίτλους και την πρώτη παράγραφο που κατά κανόνα επεξηγεί τον τίτλο και δίνει τη βασική γραμμή ερμηνείας του γεγονότος. Με βάση αυτή την ανάλυση θα συγκρίνετε τους διαφορετικούς τρόπους πλαισίωσης που προτείνουν τα μέσα για τα γεγονότα.

Θα δώσετε προσοχή στο εξής: το frame συνήθως δεν υπάρχει με τρόπο έκδηλο για αυτό το λόγο δε θέλουμε απλά μια περιγραφική απόδοση (π.χ. φιάσκο της κυβέρνησης). Μας ενδιαφέρει να το βγάλουμε και συγκριτικά αλλά ιδιαίτερα να δούμε το βαθύτερο ζήτημα που υπονοείται (π.χ. ανασχηματισμός- κυβερνητικό αδιέξοδο). Γι’αυτό και βλέπουμε όχι μόνο ένα άρθρο αλλά διαφορετικά άρθρα για το ίδιο μέσο.

Μη βιαστείτε να αναλύσετε και να περάσετε στη συγγραφή. Στο κείμενο που θα παραδώσετε μας ενδιαφέρουν τα πορίσματα της ανάλυσής σας.

**Βασικά επιστημονικα άρθρα αναφοράς για τα media frames είναι τα εξής;**

Link για βιβλιογραφία:

<https://provalisresearch.com/wp-content/uploads/2020/04/WP_FramingAnalysis.pdf>

**Δεν είναι υποχρεωτικό να χρησιμοποιήσετε πολλές πηγές. Ωστόσο, θα ήθελα να άρθρα του Entman για τα frames στα ΜΜΕ και την πολιτική να τα διαβάσετε και να χρησιμοποιήσετε κάποιο από αυτά.**

Χαρακτηριστικά παραδοτέου:

Συνολικά χρειάζεται να παραδώσετε ένα κείμενο 2 σελίδες όπου διακριτά θα υπάρχουν 4 μέρη.

1. πολύ σύντομη εισαγωγή με περιγραφή των περιπτώσεων
2. Ανάλυση των frames ανά μέσο και σύγκριση
3. Συμπέρασμα
4. Πηγές

Η πραγματοποίηση της άσκησης επιβραβεύεται με 0,75 της μονάδας και προστίθεται στον τελικό βαθμό.

Μπορείτε να μου στείλετε την άσκηση μέχρι και το τέλος του εξαμήνου αλλά θα ήθελα όσες και όσοι την πραγματοποιούν νωρίτερα να με ενημερώνουν ώστε να τις συζητάμε στο μάθημα.

Με εκτίμηση

Παναγιώτης Πασχαλίδης